stanford-oval/wikipedia huggingface dataset:
Kurala (Turku)
Kuralan kylä

Nimensä Kuralan kaupunginosa on saanut aiemmin Kaarinan kuntaan kuuluneesta mutta sittemmin yhdessä muiden Kaarinan alueiden kanssa Turkuun liitetystä Kuralan kylästä, jonka vanhat talot nykyään muodostavat Kuralan Kylämäen. Kylän taloista Kohmo on antanut nimensä läheiselle Kohmon kaupunginosalle. Kohmon jäljellä olevan osatalon, Ison-Kohmon, isäntänä toimi ennen Raisioon muuttoaan Urho Haavisto, ministeri ja maatalousvaikuttaja Heikki Haaviston isä.
Aiheesta muualla

Kuralan kylämäki (Arkistoitu – Internet Archive)
Hannunniitun koulu (Arkistoitu – Internet Archive)
Alueen kartta Google Maps:ssa
Turun suuralueet ja kaupunginosat
| --- | --- |
Suuralueet: Kaupunginosat suuralueittain
1. Keskusta: I kaupunginosa · II kaupunginosa · III kaupunginosa · IV Martti · V Itäranta · VI kaupunginosa · VII kaupunginosa · VIII Port Arthur · IX Länsiranta · Iso-Heikkilä · Korppolaismäki1 · Kupittaa · Kurjenmäki · Mäntymäki · Nummi2 · Pihlajaniemi3 · Ruissalo · Turun satama · Vähäheikkilä4
2. Hirvensalo-Kakskerta: Friskala · Haarla · Illoinen · Jänessaari · Kaistarniemi · Kakskerta · Kukola · Lauttaranta · Maanpää · Moikoinen · Oriniemi · Papinsaari · Pikisaari · Satava · Särkilahti · Toijainen
3. Skanssi-Uittamo: Harittu · Ilpoinen · Ispoinen · Katariina · Koivula · Korppolaismäki1 · Luolavuori · Peltola · Pihlajaniemi3 · Puistomäki · Skanssi · Uittamo · Vasaramäki · Vähäheikkilä4
4. Varissuo-Lauste: Huhkola · Lauste · Vaala · Varissuo
5. Nummi-Halinen: Itäharju · Kohmo · Koroinen · Kurala · Halinen · Nummi2 · Oriketo · Pääskyvuori · Räntämäki
6. Runosmäki-Raunistula: Kaerla5 · Kastu · Kärsämäki · Raunistula6 · Runosmäki7
7. Länsikeskus: Kaerla5 · Kähäri · Mälikkälä · Pitkämäki · Runosmäki7 · Ruohonpää · Teräsrautela · Vätti
8. Pansio-Jyrkkälä: Artukainen · Pahaniemi · Pansio · Perno
9. Maaria-Paattinen: Haaga · Jäkärlä · Koskennurmi · Lentokenttä · Metsämäki · Moisio · Paattinen · Paimala · Saramäki · Tasto · Urusvuori · Yli-Maaria
Huomautukset:  1: Korppolaismäki kuuluu osittain Keskustaan ja osittain Skanssi-Uittamoon. 2: Nummi kuuluu osittain Keskustaan ja osittain Nummi-Haliseen. 3: Pihlajaniemi kuuluu osittain Keskustaan ja osittain Skanssi-Uittamoon. 4: Vähäheikkilä kuuluu osittain Keskustaan ja osittain Skanssi-Uittamoon. 5: Kaerla kuuluu osittain Runosmäki-Raunistulaan ja osittain Länsikeskukseen. 6: Raunistula kuuluu osittain Runosmäki-Raunistulaan ja osittain Länsikeskukseen. 7: Runosmäki kuuluu osittain Runosmäki-Raunistulaan ja osittain Länsikeskukseen.
Lafcadio Hearn

| Lafcadio Hearn eli Koizumi Yakumo> Patricio Lefcadio Tessima Carlos Hearn |
| --- | --- |
 Lafcadio Hearn eli Koizumi Yakumo.
Henkilötiedot
Syntynyt: 27. kesäkuuta 1850 Lefkada, Kreikka
Kuollut: 26. syyskuuta 1904 (54 vuotta) Ōkubo, Japani
Kansalaisuus:  Japani
Ammatti:  toimittaja, kirjailija, opettaja
Vanhemmat:  Charles Hearn, Rosa Antonia Cassimati
Puoliso:  Setsu Koizumi (1891)
Kirjailija
Äidinkieli: englanti
Aiheet:  Japani
 Nimikirjoitus
Aiheesta muualla
Lafcadio Hearn Memorial Museum
Löydä lisää kirjailijoitaKirjallisuuden teemasivulta
Patrick Lafcadio Hearn (27. kesäkuuta 1850 Lefkada, Kreikka – 26. syyskuuta 1904 Ōkubo, Japani) oli kreikkalais-irlantilainen toimittaja, opettaja ja kirjailija. Hän kirjoitti useita Japania käsitteleviä kirjoja,  etenkin japanilaisten legendojen ja kummitustarinoiden kokoelmia. Saatuaan Japanin kansalaisuuden Hearn otti vuonna 1895 käyttöön nimen Koizumi Yakumo (小泉八雲).
Elämäkerta > Lapsuus

Hearn syntyi Joonianmeren Lefkadan saarella. Hänen alkuperäinen nimensä oli Patricio Lefcadio Tessima Carlos Hearn. Hearnin isä Charles Hearn oli kotoisin Offalyn kreivikuntasta Irlannista ja äiti Rosa Antonia Cassimati Joonianmeren Kytheran saarelta. Charles Hearn palveli Britannian armeijassa sotilaslääkärinä, ja englantilaisten miehittäessä saaria hänen asemapaikkansa oli Lefkadassa.
Ennen Lafcadion syntymää isä-Hearn oli sijoitettuna Länsi-Intian saarille, jonne hän lähti ilman vaimoaan. Lafcadio muutti parivuotiaana äitinsä kanssa isänsä sukulaisten luo Dubliniin. Charles Hearn palasi lyhyelle käynnille Irlantiin 1853, mutta lähti pian Krimin sotaan. Palattuaan sodasta Charles Hearn sai tietää Lafcadion äidin lähteneen takaisin Kreikkaan ja hylänneen poikansa Lafcadion isotädin Sarah Holmes Brenanen huomaan. Charles purki avioliiton ja lähti Intiaan uuden vaimonsa kanssa ilman poikaansa. Raivostunut täti teki Lafcadion isästä perinnöttömän ja otti kuusivuotiaan Lafcadion hoiviinsa.
Ennen kymmenettä ikävuottaan Lafcadio oli löytänyt tätinsä kirjastosta mytologiaa käsitteleviä kirjoja, joihin hän ihastui. Hearn kävi sisäoppilaitosta Ranskassa ja Englannissa. Teini-iässä hän loukkaantui pelikentällä ja menetti vasemmasta silmästään näön.
Elämäkerta > Nuoruus

Hearn lähti 19-vuotiaana Yhdysvaltoihin Cincinnatiin. Hän eli muutaman vuoden tilapäistöillä, kunnes pääsi toimittajaksi Cincinnati Enquirer -lehteen. Hearn kirjoitti niin mustien ja muiden yhteiskunnan vähäosaisten elämästä kuin murhareportaasejakin. Asuessaan Cincinnattissa hän hioi ranskan kielen taitoaan ja käänsi ranskankielisiä novelleja englanniksi.
Hearn sai potkut Cincinnati Enquirer -lehdestä aiheutettuaan skandaalin asumalla mulatti Alethea Foleyn kanssa, johon hän oli tutustunut asuessaan täyshoitolassa, jossa Foley toimi keittiöapulaisena. Pian Hearnin palkkasi Cincinnati Commercial. Erottuaan Foleysta Hearn muutti 1877 New Orleansiin. New Orleansissa Hearn raportoi Cincinnati Commercialille Louisianan politiikasta, mutta siirtyi sitten kirjoittamaan Times Democratille. Hearn keräsi monikulttuurisen kaupungin asukkaiden tarinoita, sananlaskuja ja satuja ja käytti niitä sekä lehtijutuissaan että kirjoissaan.
Hearn alkoi tutkia kirjallisuutta ja varsinkin kansanrunoutta. Hänen ensimmäinen kirjansa One of Cleopatra's nights (1882) on Théophile Gautier -käännöksiä, Stray leaves from strange literature (1884) on kokoelma satuja eri maista. Siinä on muun muassa kolme selittävillä johdannoilla varustettua näytettä Kalevalasta. Käännös on suorasanainen, tehty Léouzon le Ducin ranskankielisestä käännöksestä. Nähtävästi hän oli tutustunut Kalevalaan tarkemminkin, koska hän suositteli sen aiheita eräälle säveltäjälle käsiteltäviksi oopperassa ja teki samalla selkoa sen kauneudesta.
Sitten seurasi kokoelma kreolilaisia sananlaskuja Gombo Zhébes (1885) ja Some Chinese ghosts (1886). Kun hän tutustui itämaiseen sadustoon, hänestä tuli buddhalaisuuden harras ihailija. Hän omaksui Herbert Spencerin kehitysajattelun, ja myöhemmissä teoksissa ilmeneekin buddhalaisuuden ja kehitysopin yhteensulattelua. Two vears in the French West-Indies sisältää loistavia kuvauksia tropiikista.
Vuosina 1887–1889 Hearn asui Länsi-Intian saarilla ja kirjoitti Harper's Magazineen.
Elämäkerta > Elämä Japanissa

Syksyllä 1889 Harper's Magazine lähetti Hearnin Japaniin kirjoittamaan matkakuvauksia. Hearn saapui Jokohamaan 4. huhtikuuta 1890. Hän erosi pian Harper'sin palveluksesta ja aloitti opettajaksi Izumossa, jossa tutustui Setsu Koizumiin, jonka kanssa hän avioitui 1891. Liitosta syntyi neljä lasta.
Hearn jatkoi kirjoittamista The Atlantic Monthlyyn. Hän siirtyi 1891 opettamaan Kumamotoon, jossa hän viipyi kolme vuotta. 1895 (tai 1896) hänen vaimonsa suku adoptoi hänet, jotta hän saisi Japanin kansalaisuuden. Samana vuonna hän aloitti englantilaisen filologian opettajana Tokion yliopistossa, jossa hän opetti vuoteen 1903 asti.
Hearn ehti kirjoittaa 11 kirjaa Japanista ennen kuin kuoli sydänkohtaukseen syyskuussa 1904.
Hearn on kirjoittanut useita pieniä tutkimuksia, suorasanaisia, tavallisesti metafyysisiä ongelmia sisältäviä, runoelmia erilaisista aiheista, mutta merkittävämpiä ovat hänen Japania koskevat mestarilliset kuvauksensa, jotka on julkaistu nimillä Glimpses of unfamiliar Japan (1894), Out of the east (1895), Kokoro (1896), Gleanings in Buddha fields (1897), Exotics and retrospectives (1898), In ghostly Japan (1899), Shadowings (1900), A Japanese miscellany (1901), Japan, an attempt at interpretation (1905). Hearn seurasi  kiinnostuneena myös Suomen oloja.
Suomennetut teokset

Idän ääreltä: kuvia ja luonnoksia Japanista.  Suomentanut Herman Stenberg. Helsinki:  Yrjö Weilin, 1908. , sisältää Yrjö Hirnin kirjoittaman elämäkerran
Kwaidan: tarinoita ja tutkielmia oudoista ilmiöistä.  Suomentanut Kai Nieminen. Helsinki:  Love kirjat, 1991.  ISBN 951-8978-27-1.
Intohimon karma: Japanin kummitustarinoita.  Suomentanut Juhani Lompolo. Rauma:  Orienta, 2003.  ISBN 952-5199-13-4.
Aiheesta muualla

Kuvia tai muita tiedostoja aiheesta Lafcadio Hearn Wikimedia Commonsissa
Lisää luettavaa aiheesta Lafcadio Hearn on Wikiaineistossa
Lafcadio Hearnin teoksia Gutenberg-projektissa
Yrjö Hirn, Kalevala ooperan tekstinä. Muutamia otteita Lafcadio Hearnin kirjeevaihdosta. Valvoja 1/1909 s. 133–137 (44–48) (Kansalliskirjaston digitaaliset aineistot)
Lafcadio Hearn Memorial Museum
Hearn, Lafcadio. Works 1894~1915. The Margins (englanniksi)
Urko Vera

| Henkilötiedot |
| --- | --- | --- |
Koko nimi: Urko Vera Mateos
Syntymäaika: 14. toukokuuta 1987 (ikä 37)
Syntymäpaikka: Barakaldo, Vizcaya, Espanja
Pelipaikka: hyökkääjä
Seura
Seura: Athletic
Pelinumero: 33
Junioriseurat
1996–1997 1997–1999 2001–2003 2003–2006: Santutxu Athletic Lezama Santutxu
Seurat
| Vuodet | Seura | O (M) |
| 2006–2007 2007–2008 2008–2009 2009–2010 2009–2010 2010–2011 2011– 2011– | Santutxu Laudio Portugalete Eibar B Eibar Lemona Athletic B Athletic | ? (8) ? (10) ? (6) ? (14) 3 (0) ? (13) 3 (1) 3 (1) |
 Seurajoukkueuran tilastot kattavat vain kansalliset sarjat, päivitetty 15. maaliskuuta 2011.
Urko Vera Mateos (s. 14. toukokuuta 1987 Barakaldo, Vizcayan maakunta, Espanja) on espanjalainen jalkapalloilija, pelipaikaltaan hyökkääjä. Hän edustaa Espanjan korkeimmalla sarjatasolla Primera Divisiónissa pelaavaa bilbaolaista Athleticia.
Ura

Vera edusti juniorina Santutxua, Athleticia ja Lezamaa. Ensiesiintymisensä aikuisten sarjoissa hän teki Espanjan neljänneksi korkeimmalla sarjatasolla Tercera Divisiónissa pelanneessa Santutxussa kaudella 2006–2007, ja tämän jälkeen hän kiersi läpi useita baskiseuroja.
Kauden 2010–2011 Vera aloitti Segunda División B:n Lemonassa, jossa hän kiinnitti pääsarjaseurojen huomion. Tammikuussa 2011 hän johti Segunda B:n kakkoslohkon maalitilastoa 13 maalillaan. Kuun lopulla hän siirtyi juniorinakin edustamaansa Baskimaan suurseuraan Athleticiin, jonka kanssa hän teki 2,5-vuotisen sopimuksen. Vera rekisteröitiin seuran B-joukkueeseen, mutta hän sai pian vastuuta myös Joaquín Caparrósin valmentamassa edustusjoukkueessa. Hän debytoi Espanjan korkeimmalla sarjatasolla Primera Divisiónissa 5. helmikuuta 2011 ottelussa Sportingia vastaan ja teki ensimmäisen maalinsa kolmannessa ottelussaan 14. maaliskuuta 2011 Getafea vastaan.
Aiheesta muualla

Urko Veran esittely Athleticin sivustolla (englanniksi)
Urko Veran esittely BDFutbol-sivustolla (englanniksi)
Valur

| Valur |
| --- | --- |
Perustettu:  1911
Paikkakunta:  Reykjavík
Lajit:  Jalkapallo, koripallo, käsipallo
Valur on urheiluseura Reykjavíkin kaupungista. Sillä on toimintaa koripallossa, käsipallossa ja jalkapallossa. Se on perustettu vuonna 1911.
Jalkapallo

Seuran miesten jalkapallojoukkue pelaa Islannin korkeimmalla sarjatasolla Úrvalsdeildissa. Se on historian toiseksi menestynein seura 20 mestaruudellaan. Islannin cupin seura on voittanut kymmenen kertaa.
Islannin mestaruus: 2018, 2017, 2007, 1987, 1985, 1980, 1978, 1976, 1967, 1966, 1956, 1945, 1944, 1943, 1942, 1940, 1938, 1937, 1936, 1935, 1933 ja 1930
Islannin cup: 2015, 2005, 1992, 1991, 1990, 1988, 1977, 1976, 1974 ja 1965
Seuran naisten jalkapallojoukkue pelaa Islannin korkeimmalla sarjatasolla Úrvalsdeildissa. Se on historian toiseksi menestynein seura kymmenellä mestaruudellaan. Islannin cupin se on voittanut 13 kertaa.
Islannin mestaruus: 1978, 1986, 1988, 1989, 2004, 2006, 2007, 2008, 2009, 2010
Islannin cup: 1984, 1985, 1986, 1987, 1988, 1990, 1995, 2001, 2003, 2006, 2009, 2010, 2011
Vauxhall Frontera

Vauxhall Frontera viittaa seuraaviin Vauxhall-automalleihin:
Vauxhall Frontera, vuoden 1990 malli
Vauxhall Frontera, vuoden 2024 malli.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Vauxhall Frontera”, voi hakea sivunnimihaulla, laajalla sivunnimihaulla tai tekstihaulla.
Vaarna (mormonismi)
Lähteitä

Suomen vaarnat seurakuntineen (Arkistoitu – Internet Archive)
UCI World Tour 2017

UCI World Tour 2017 oli järjestyksessään seitsemäs UCI World Tour -kilpailusarjan kausi. Sarja alkoi Australiassa järjestetyllä Tour Down Under -kilpailulla tammikuussa ja päättyi Lombardian ympäriajoon syyskuun lopussa. Kausi sisälsi 37 kilpailua, joista kymmenen oli osa World Touria ensi kertaa. Kilpailuja oli 15 maassa ja neljässä maanosassa. Yhdysvalloissa käytiin ensi kertaa World Tour -tason kilpailu, kun Kalifornian ympäriajo oli osa kautta.
Aiheesta muualla

UCI WorldTour[arkistolinkki]
UCI World Tour
| --- | --- |
Kaudet:   (UCI World Ranking 2009  UCI World Ranking 2010)  2011  2012  2013  2014  2015  2016  2017  2018  2019  2020  2021  2022  2023  2024 
Kilpailut:   Tour Down Under  Pariisi–Nizza  Tirreno–Adriatico  Milano – San Remo  Katalonian ympäriajo  E3 Prijs Vlaanderen  Gent–Wevelgem  Flanderin ympäriajo  Baskimaan ympäriajo  Pariisi–Roubaix  Amstel Gold Race  La Flèche Wallonne  Liège–Bastogne–Liège  Tour de Romandie  Italian ympäriajo  Critérium du Dauphiné  Sveitsin ympäriajo  Ranskan ympäriajo  Puolan ympäriajo  Eneco Tour  Clásica de San Sebastián  Espanjan ympäriajo  Vattenfall Cyclassics  GP Ouest-France  Grand Prix Cycliste de Québec  Grand Prix Cycliste de Montréal  Lombardian ympäriajo
Veera Nelus

Veera Nelus (28. lokakuuta 1916 Narva – 18. heinäkuuta 1996 Tallinna) oli virolainen ooppera- ja konserttilaulaja, äänialaltaan sopraano.
Nelus valmistui Narvan lukiosta vuonna 1935. Hän opiskeli laulua ajoittain Varvara Malaman johdolla vuosina 1938–1944 Ludmilla Hellat-Lemban luokassa. Vuosina 1944–1971 hän esiintyi Estonia-teatterin solistina. Lisäksi hän teki esiintymisiä konserttilaulajana. Vuonna 1955 Nelus esiintyi Tallinnfilmin elokuvassa Kui saabub õhtu. Viron televisiossa on tallennettu videokatkelmia Neluksen esintymisistä oopperoissa Lakmé, I Capuleti e i Montecchi, La traviata ja Rigoletto. Nelus sai Viron sosialistisen neuvostotasavallan ansioituneen taiteilijan arvonimen 1950.
Nelus sai Viron teatteriliiton jäsenyyden vuonna 1966. Hänen puolisonsa oli Georg Taleš. Hänelle syntyi lapsi Veera Taleš.
Veera Klemettinen

Veera Klemettinen (s. 1998) on suomalainen suunnistaja. Hän edustaa seuratasolla Suunta Jyväskylää. Doksyn MM-kilpailuissa 2021 Klemettinen sijoittui sprintissä kahdeksanneksi. Vuoden 2021 EM-kilpailuissa hän saavutti pudotussprintissä 13. sijan. Juniorien MM-kilpailuissa Klemettinen saavutti MM-hopean pitkällä matkalla MM-pronssin keskimatkalla vuonna 2017. Suunnistuksen maailmancupin osakilpailussa hänen paras saavutuksensa on 12. sija keskimatkan kilpailussa vuonna 2019. Klemettinen voitti keskimatkan SM-kultaa vuonna 2021.
Kummeli Alivuokralainen

| Kummeli Alivuokralainen> Alivuokralainen |
| --- | --- |
 Virallinen elokuvateatterijuliste
Ohjaaja:  Matti Grönberg
Käsikirjoittaja:  Timo Kahilainen   Heikki Vihinen
Tuottaja:  Markus Selin
Säveltäjä:  Kummeli-ryhmä
Kuvaaja:  Jari Mutikainen
Leikkaaja:  Kimmo Taavila
Lavastaja:  Sattva-Hanna Toiviainen
Pääosat:   Mikko Kivinen  Heikki Silvennoinen  Timo Kahilainen  Heikki Hela 
Valmistustiedot
Valmistusmaa:   Suomi
Tuotantoyhtiö:  Solar Films Inc. Porkkana Ryhmä (yhteistuotanto)
Ensi-ilta:   12. syyskuuta 2008
Kesto:  100 minuuttia
Alkuperäiskieli:  suomi
Budjetti:  1 300 000 €
Katsojat:  191 996
Edeltäjä:  Kummelin Jackpot
Seuraaja:  Kummeli V
Aiheesta muualla
Virallinen sivusto
IMDb 
Elonet
AllMovie
Infobox OKNimi-testi OK: 
Kummeli Alivuokralainen on neljäs suomalaisen viihderyhmän Kummelin tekemä elokuva, joka sai ensi-iltansa elokuvateattereissa 12. syyskuuta 2008. Elokuva perustuu Timo Kahilaisen ja Heikki Vihisen Tampereen Teatterissa esitettyyn farssinäytelmään Alivuokralainen.
Elokuvan ohjaajana toimi Kummeli-sarjasta ja kahdesta ensimmäisestä Kummeli-elokuvasta tuttu Matti Grönberg. Elokuvan tuottivat Markus Selin ja Jukka Helle, jotka tuottivat myös toisen Kummeli-elokuvan. Elokuvan levitti Nordisk Film. Elokuva julkaistiin DVD:nä 3. joulukuuta 2008.
Elokuvan televisioensi-ilta oli 27. joulukuuta 2013 Yle TV2:lla nimellä Alivuokralainen.
Rooleissa

| 0 | 1 | 2 |
| --- | --- | --- |
|  Mikko Kivinen  | … |  Lauri Mustonen   |
|  Heikki Silvennoinen  | … |  Pauli Bergström   |
|  Timo Kahilainen  | … |  Carl-Robert Christian "Robban" Palmberg   |
|  Heikki Hela  | … |  John Molotov   |
|  Tuija Ernamo  | … |  Lydia Molotova   |
|  Mari Turunen  | … |  Inkeri Sortavala   |
|  Jasper Pääkkönen  | … |  Kikke   |
|  Heikki Vihinen  | … |  Macke   |
|  Risto Korhonen  | … |  Rafu   |
|  Jussi Lampi  | … |  Hirvonen   |
|  Ritva Jalonen  | … |  Marketta   |
|  Oiva Lohtander  | … |  Pena   |
|  Auvo Vihro  | … |  Butler   |
|  Juha Veijonen  | … |  yövartija   |
|  Leea Klemola  | … |  hoitaja Rautiainen   |
|  Taneli Mäkelä  | … |  mies huoltoasemalla   |
|  Erasto A. Akalima (a.k.a. Clinton)  | … |  N'Gomo   |
|  Jusufi Gazmed  | … |  Alvaro   |
|  Seppo Merviä  | … |  päivystäjä   |
|  Jukka Rasila  | … |  juontaja Stifu   |
Tuotantotiedot

| --- | --- |
Käsikirjoitus:: Timo Kahilainen ja Heikki Vihinen
Musiikki:: Kummelit
Puvustus:: Jaana Aro
Maskeeraus:: Hannele Herttua
Lavastus:: Sattva-Hanna Toiviainen
Äänisuunnittelu:: Seppo Vanhatalo
Leikkaus:: Kimmo Taavila
Kuvaus:: Jari Mutikainen
Tuottaja:: Markus Selin
Ohjaus:: Matti Grönberg
Tuotanto:: Solar Films Inc. Oy
Yhteistuotanto:: Porkkana Ryhmä Oy
Elokuvan levitys:: Oy Nordisk Film Ab
Kuvaukset:: Heinä-elokuu 2007 ja helmikuu 2008 (Tansania)
Ensi-ilta:: 12. syyskuuta 2008
Tuotantobudjetti:: 1 300 000 €
Suomen elokuvasäätiön tuki:: 310 000 €
Rahoittava TV-yhtiö:: Yle TV2
Markkinonnin yhteistyökumppanit:: Veikkaus ja Hesburger
Ikäraja:: 
Kopioiden määrä:: 50 + 5 digikopiota
Tuotantotiedot > Tekniset tiedot

| --- | --- |
Elokuvankesto:: 100 minuuttia
Kuvasuhde:: 1,85:1
Ääni:: Dolby Digital
Esitysformaatti:: 35 mm värifilmi
Kuvauskamera:: 35 mm filmi
Tuotanto

Kummeli Alivuokralainen -elokuva sai alkunsa edellisen Kummeli-elokuvan, Kummelin Jackpotin hyvän menestyksen takia. Seuraavan elokuvan aiheeksi Kummelit päättivät valita Tampereen Teatteriin tehdyn farssin Alivuokralaisen hurmaavan tarinan ja suosion innoittamina. He olivat saaneet ehdotuksia elokuvan aiheesta myös eri tahoilta.
Tuotanto > Käsikirjoitusvaihe ja rahoitus

Kun aihe elokuvalle oli keksitty, alkoivat Heikki Vihinen ja Timo Kahilainen käsikirjoittaa sitä. Vaikka elokuvassa on sama idea ja samoja näyttelijöitä kuin näytelmässäkin, piti elokuva kirjoittaa ulos teatterimiljööstä. Siihen kuului muun muassa pitkien repliikkien vähentäminen ja uusien roolien sekä tapahtumapaikkojen lisääminen. Teatteriversiossa ollaan vain Pauli Bergströmin ja Lauri Mustosen asunnolla, mutta elokuvassa ollaan myös Laurin ja Paulin työpaikoilla, John Molotovin kumitelakomppaniassa, Robbanin Sisätilapoikien liikkeessä, Bengt "Pena" Palmbergin kartanossa, Helsingin kaduilla ja toreilla, Ruotsin puolella ja Tansaniassa. Heikki Vihinen ja Timo Kahilainen hakivat käsikirjoitustukea Suomen elokuvasäätiöltä toukokuussa 2006 ja helmikuussa 2007 ja saivat täyden tuen käsikirjoitukselle. Kun lopullinen käsikirjoitus valmistui, Kummelit tarjosivat elokuvan Solar Filmsille. Markus Selin innostui elokuvan tuottamisesta, ja tuotanto käynnistyi. Solar Films sai elokuvalle Suomen elokuvasäätiöltä kehittämistukea maaliskuussa 2007 ja tuotantotukea helmikuussa 2008. Elokuvan kokonaisbudjetti on 1 300 000 euroa.
Tuotanto > Kuvaukset

Elokuvan kuvaukset aloitettiin 23. heinäkuuta 2007 studiokuvauksilla Helsingissä. Silloin kuvattiin muun muassa kaikki Paulin ja Laurin Bulevardin asuntokohtaukset. Kuvaukset etenivät ulkokohtauksiin, ja niitä tehtiin muun muassa Inkoossa Degerön ja Kopparnäsin kylissä, Tampereella Pispalassa sekä Espoossa. Kesäkuvaukset kestivät elokuuhun asti. 
 Elokuvan kuvaukset jatkuivat talvikuvauksilla helmikuussa 2008, jolloin kuvattiin alku- ja loppukohtaukset. Kuvaukset suoritettiin Itä-Afrikassa, Tansanian savanneilla, ja ne sijoittuvat Kilimanjarolle. Kuvausmatkalla olivat mukana Heikki Silvennoinen, Timo Kahilainen ja Heikki Vihinen sekä viiden hengen kuvausryhmä. Kuvaukset Tansaniassa kestivän yhden viikon. Matkalla kuvattiin myös niin sanottu making of -dokumentti eli mainosfilmin, jossa taustoitetaan elokuvan tekemistä.
Vastaanotto > Arvostelut

"Elokuvaversioon tarinaa on laajennettu ja henkilöhahmoja lisätty. Seurauksena on laiskasti etenevä ja sekava kokonaisuus, johon hahmojen vähäinenkin komediallinen potentiaali hukkuu kokonaan." – Juha Rosenqvist, Film-O-Holic.com
"Kummeli Alivuokralainen on yliampuva ja kaksimielisiin vihjauksiin luottava farssi, jonka tempo on farssiksi aivan liian laiska." (2 tähteä) – Minna Karila, MTV3
"Juonenkäänteet ovat typeriä, kuten huonoissa farsseissa on tapana. Ne ovat hämmästyttävästi samaan aikaan sekä masentavan kliseisiä että täydellisen epäuskottavia." (0 tähteä) – Olli Sulopuisto, Plaza.fi
"Pettymyksen karvas kalkki on kitalaessa, kun koko kansan Kummelit tuovat valkokankaille väljähtäneen ja venytetyn farssinsa. Tämä ryhmä pystyy kyllä parempaankin." (2 tähteä) – Jussi U. Pellonpää, FilmiFIN
"Kummeli ei ole näyttänyt visuaalisesti koskaan näin hyvältä. Viihteen huuma on hurjaa ja siinä rytäkässä muutamat vitsitkin karahtavat karille." (4 tähteä) – Aapo Siippainen, Mesta.net
"Kummelin uutuusfarssi käynnistyy hitaasti, mutta vauhtiin päästyään komiikka kukkii iloisissa väreissä. Vaikka stereotypioita käytetään hyväksi sumeilematta, sävy on humaani ja yllättävän raikas." (3 tähteä) – Mikko Elo, Viihdeimperiumi
Vastaanotto > Menestyminen

Kummeli Alivuokralainen teki vuoden parhaan kotimaisen avaustuloksen keräämällä ensimmäisenä viikonloppuna 35 898 katsojaa. Luku on kotimaisen elokuvan kaikkien aikojen  kymmeneksi paras. Se on samalla kotimainen syyskuun viikonloppuennätys. Elokuva oli neljä viikkoa peräkkäin Suomen katsotuin elokuva. Elokuva sai 178 770 katsojaa ja oli vuoden kolmanneksi katsotuin kotimainen elokuva, jääden vain Risto Räppääjä ja Niko – Lentäjän poika elokuvien jälkeen. Elokuvaa on esitetty useasti myös ensi-illan jälkeen elokuvateattereissa, jonka jälkeen kokonaiskatsojaluvuksi tuli kaiken kaikkiaan 191 996 katsojaa. Lipputuloissa elokuva oli menestynein kotimainen. Solar Filmsin tiedotuspäällikön Rampe Toivosen mukaan Kummeli Alivuokralaisen katsojatavoite oli 150 000 katsojaa.
DVD-julkaisu

Kummeli Alivuokralainen julkaistiin DVD:nä 3. joulukuuta 2008. DVD-julkaisun lisämateriaalina on Making of -dokumentti, Toimittaja Mooren tutkimuksia, Harjoituskuvaa Alivuokralainen -näytelmästä Tampereen Teatterissa, traileri ja teaseri. Julkaisija on Nordisk Film.
| Taka- ja etukansi | Kuvaformaatti | Ääniraita | Tekstitys | Lisämateriaali |
| --- | --- | --- | --- | --- |
|  | 16:9 Anamorfinen   Widescreen 1:1.77 | suomi -   Dolby Digital 5.1 | suomi heikkokuuloisille   ruotsi   englanti   ei tekstitystä |  Making of -dokumentti  Toimittaja Mooren tutkimuksia  Harjoituskuvaa Alivuokralainen -näytelmästä Tampereen Teatterissa  Traileri  Teaseri Levyjen lukumäärä: 1. |